Folketing
2002-01-24

Men det er ikke nok, for det eneste, der er nok for mindretallet, er, at flertallet ændrer politisk holdning og pludselig ikke vil stå ved den beslutning, som vi altså har truffet hos os, nemlig at vi vil støtte oprettelsen af miljøinstituttet. Men den får mindretallet bare ikke. Alle sten bliver vendt, men vi holder fast i vores politiske overbevisning om, at det er en god idé at sætte fokus på, hvordan vi får mere miljø for pengene. Det er det, vi ønsker skal på den politiske dagsorden i miljøets tjeneste i årene fremover.